# Triskell

An triskell (henc'resianeg τρισκελης triskelê "teir gar", dre ar gallekadur triscèle) zo un arouez teirgarek. E broioù zo (Manav, Sikilia) ez eo eeun linennoù an triskell, e re all eo kromm, evel e Breizh ma'z eo deuet da vout unan eus an arouezioù breizhek.
E broioù all ivez e kaver triskelloù nemet ne vez ket kromm an teir gar atav, evel war banniel Anguilla, war hini Enez Manav, war hini Ingouchetia ha war hini Sikilia. E Sikilia e vez graet trinacria eus an triskell.
Tud zo a gred hag a lavar ez eo un arouez keltiek. Re all a lavar n'eo ket, nag a orin nag a implij hiziv. Met gwir eo n'eus lec'h ebet ma vez gwelet kement a driskelloù hag e Breizh. Keñveriet e vez gant al lauburu euskarat a-wechoù dre m'int deuet o-daou da vezañ evel arouezioù broadel.

## Istor

| Triskell Sí an Bhrú | Kavet ez eus bet an arouez war ar vein en ul lec'h a zo ken kozh ha Oadvezh ar Maen, e Sí an Bhrú (Newgrange) e Kontelezh An Mhí en Iwerzhon. Deuet eo an arouez da vezañ diouzh ar c'hiz gant brud sonerezh breizhek Alan Stivell er bloavezhioù 1970. Meur a ster zo lakaet d'an triskell, ha liamm ebet etreze alies pa weler kristenien ouzh e implij evel arouez an Drinded, ha sadomazoc'haded evel arouez ar c'hoari-tri. |

## Politikerezh

Implijet eo bet an arouez gant ur rannarme Schutzstaffel e-pad an Eil Brezel-Bed, gant ur strollad Suafrikat, ha gant strolladoù politikel e Sikilia. Implijet e vez ivez gant kleuboù sport, e Breizh evel e lec'h all, en Aostria da skouer.

## Skeudennoù

   * Kizelladurioù ha livadurioù istorel
* Gorgon askellek. VIvet kantved kent JK
* Kib aour e Mikenai
* Kib eus kêr Numancia
* Triskell eus Gotland (Sveden), gant naered
* Triskell eus an XIIvet pe XIIIvet kantved en un iliz Karja, e Saaremaa, en Estonia
* Triskell gant teir gad en iliz-veur Paderborn en Alamagn
* La Triscele e Sikilia
* En iliz Saint-Marcellin (Isère)
* En liz Saint-Marcellin
   * E Galiza
* Triskell Aira Vella, en Allariz
* Triskell e penn un torc'h kelt e Galiza
* Triskell Castromao, Iañ kantved, Mirdi Ourense. Marteze ur fiestra
* Mirdi Monte Santa Trega
* Kizelladurioù e castro Santa Trega
   * Bannieloù
* War banniel Enez Manav
* War banniel Sikilia
* War banniel Ingouchetia
* War banniel Buriatia
* Arouez japanat
* War banniel Anguilla e vez gwelet un triskell gant lod
* Ardamezioù Suederbrarup e Schlesvig-Holstein
* Ardamezioù Altdorf e Bavaria
* Ardamezioù Füssen e Bavaria
* Ardamezioù Haren (Ems)
* Ardamezioù Minheim, e Rheinland-Pfalz
* Ardemezioù Grossraeschen, e Brandenburg
* Ardamezioù Dukla e Polonia
* Triskell en ardamezioù un tiegezh polonat
* Banniel an Afrikaner Weerstandsbeweging, e Suafrika
* Arouez ar rannarme SS 27. SS-Freiwilligen-Grenadier-Division "Langemarck"
* Banniel ar Frunti Nazziunali Sicilianu, ur strollad politikel broadelour e Sikilia
* Triskell implijet evel arouez ar sadomazoc'herezh hag ar c'hoari tri
* Arouez kleub mell-droad First Vienna FC 1894 en Aostria, koshañ kleub ar vro
* Arouez Aer Chór na hÉireann (Aerlu Iwerzhon) Roundel.
* Siell an United States Department of Transportation
* Banniel Anguilla
   * En arzoù
* Kastell en traezh e 2009 e Sant-Ke-Porzh-Olued
* Korrigan e driskell.
* Triskell Roissy, hervez ar romant erotek gallek Histoire d'O
* Klatrin, ur protein, aozet e stumm un triskell

## Sonerezh

* An Triskell zo anv ur strollad sonerien eus Brest bet savet er bloavezhioù 1970.
* Ur raktres skolveurel galizat, an Trisquel GNU/Linux

## Liammoù diavaez

* (fr) Le symbole celtique de l’oculus de la chapelle de Saint-André e Kannadig an Erge-Vras niv.13, Kerzu 2010.

## Pennadoù kar

* Lauburu
* Svastika
* Valknut